Kapurthala

Kapurthala (punjabi: ਕਪੂਰਥਲਾ) er en by 20 km fra Jalandhar i den nord-indiske delstaten Punjab. Den er det administrative senteret for Kapurthala-distriktet. Byen, som tidligere var hovedstad i fyrstestaten Kapurthala, er kjent for sine palasser, moskéer, templer og hager. I 2001 hadde byen 84 361 innbyggere.

I tidligere tider var Kapurthala kjent som «The Paris of Punjab» på grunn av fransk innflytelse på arkitektur i de viktigste palassene og bygningene, de brede gatene og godt koordinerte utforming av mange boliger – plassert i midten av store plen- og hageanlegg.

I 1986 ble en fabrikk for produksjon av jernbane-materiell – Rail Coach Factory (RCF) – etablert i byen. I 2005 åpnet delstaten en underholdnings- og utdanningspark i Kapurthala, kalt Pushpa Gujral Science City. Dette er et av landets største, levende tekniske museumer, og har en rekke simulatorer, utstillinger og arrangementsarenaer. 

 Historie - Fyrstestaten Kapurthala 
Byens historie går tilbake til kongedømmet Rajasthan på 1000-tallet, og det lokale kongehuset skrev seg fra Nawab Jassa Singh Ahluwalia – en samtidig av Nadir Shah. På det største hersket byen over begge sidene av elven Sutlej. Under den første sikh-krigen mot britene (1845–1846) ble området delt opp, men senere samlet under Det indiske opprøret i 1857.

Raja Jagatjit Singh overtok tronen i 1877, og deltok med tropper under Tirah-felttoget i Khyberpasset i 1897–98. Han hersket helt til sin død i 1949. Kapurthala hadde som fyrstestat i regionen Punjab et areal på ca. 1689 km². I 1901 hadde fyrstestaten Kapurthala en befolkning på 314 341.

 Geografi 
Kapurthala ligger på 31.38 ° N 75.38 ° E, ca. 20 km (12 mi) fra Jalandhar. Den gjennomsnittlige høyden er 225 meter (740 ft). 

 Demografi 
Ifølge den indiske folketellingen i 2001 hadde Kapurthala en befolkning på 84 361. Menn og kvinner utgjør i henholdsvis 55% og 45% av befolkningen. Kapurthala har en gjennomsnittlig lese- og skrivekyndighet på 65% som er høyere enn landsgjennomsnittet på 59,5%. Leseferdigheten blant menn er på 79,02%, men 68,29% av kvinner kan lese og skrive.  Ca. 11% av Kapurthalas befolkningen er under 6 år.

 Transport 
Kapurthala er knyttet med de viktigste transportveiene i Punjab og Nord-India. Byen ligger ca. 20 km sørvest for sin nærmeste nabobyen Jalandhar som er et hovedvei- og jernbaneknutepunkt i Punjab-regionen. Den nærmeste internasjonale flyplassen ligger ca. 66 kilometer i byen Amritsar.

 Utdanning 

De viktigste høyskolene i Kapurthala er; NJSA Government College (også kjent som Randhir College og Hindu Kanya College (kun for jenter). Det finnes mange ungdoms- og videregående skoler i Kapurthala. De viktigste av disse skolene er Sainik School, Anand Offentlig Sr Sec. School, Bawa Lalvani Public School, MGN Public School, Little Angels Co-Ed School, Kendriya Vidyalaya (også kalt «Central School»), Kapurthala Public High School og Christ King Convent School.  Skolene under høyskole nivå består som regel av både ungdomsskole og videregående skole.

Bildgalleri
Kapurthala Sainik School

Guest house building of Kapurthala 

Nawab Jassa Singh Ahluwalia Government College

Moorish Mosque of Kapurthala 

Eksterne lenker
 Kapurthala District – offisiell hjemmeside
 www.KapurthalaOnline.com  – turistside
 Rail Coach Factory – fabrikkens hjemmeside
 Pushpa Gujral Science City  – forskningsparkens hjemmeside

Kategori:Byer i Punjab (India)
Kategori:Britisk India

de:Kapurthala (Staat)